**ТРЕТИ ТЕРИТОРИИ СА ТЕЗИ ТЕРИТОРИИ, КОИТО НЕ СА ВКЛЮЧЕНИ В ТЕРИТОРИЯТА НА ЕВРОПЕЙСКИЯ СЪЮЗ ЗА ЦЕЛИТЕ НА ВЪТРЕОБЩНОСТНОТО ОБЛАГАНЕ С ДДС.**

**НАПОМНЯНЕ:** Територия на Европейския съюз е територията на държавите членки (виж Фиш VIII.I.2), но следва да се има предвид, че **третите територии, които са част от митническата територия на Европейския съюз, са изключени от обхвата на вътреобщностното ДДС.**

Федерална република Германия: Остров Хелиголанд и територията на Бюсинген;

Кралство Испания: Цеута, Мелила и Канарските острови;

Република Италия: Ливиньо, Кампионе диталия и италианските води на езеро Лугано;

Република Франция: френските територии, посочени в член 349 и член 355, параграф 1 от Договора за функционирането на Европейския съюз (§ 1, т. 2, б. “гг” от ДР на ЗДДС - изм. - ДВ, бр. 105 от 2014 г., в сила от 01.01.2015 г.);

Република Гърция: планината Атон;

Република Финландия: Оландските острови.

Обединеното кралство Великобритания и Северна Ирландия: Англо-нормандски острови;

**ТЕЗИ ТРЕТИ ТЕРИТОРИИ СЕ ТРЕТИРАТ КАТО ТРЕТИ СТРАНИ СПРЯМО БЪЛГАРИЯ**

**ТРЕТИ СТРАНИ ИЛИ СТРАНИ ИЗВЪН ЕВРОПЕЙСКИЯ СЪЮЗ СА ТЕЗИ СТРАНИ, КОИТО НЕ СА ДЪРЖАВИ ЧЛЕНКИ НА ЕВРОПЕЙСКИЯ СЪЮЗ.**

**ПОНЯТИЯ:**

***„Трета страна“ или „Трета територия“*** е всяка територия, различна от територията на държавите членки по смисъла на § 1, т. 4 от ДР на ЗДДС.

**Трета страна** е страна, която не попада в митническата територия на Европейския съюз (§ 1, ал. 1, т. 2 от ДР на ППЗДДС).

**Трета територия** е територия, която е част от митническата територия на Европейския съюз, но не е част от "територията на Европейския съюз" по смисъла на § 1, т. 3 от ДР на ЗДДС (§ 1, ал. 1, т. 3 от ДР на ППЗДДС).